Tajs Domi

Tahirs "Tajs" Domi (; dzimis , Vindzorā, Kanādā) ir bijušais Kanādas hokejists. Pazīstams kā hokeja policists, 16 gadus ilgās Nacionālās hokeja līgas (NHL) karjeras laikā viņš spēlēja Toronto "Maple Leafs", Ņujorkas "Rangers" un Vinipegas "Jets" sastāvā. Viņš ir "Maple Leafs" visu laiku līderis soda minūtēs franšīzes vēsturē, kā arī trešais pēc nopelnītajām soda minūtēm NHL vēsturē. Viņš ir arī spēlētājs, kurš NHL vēsturē ir aizvadījis visvairāk kautiņus — 333.

 Karjera 

 Toronto "Maple Leafs" 
1995. gadā Domi tika aizmainīts uz Toronto Maple Leafs. Tajā pašā gadā viņš ar vieglu sitienu pa seju nokautēja Ņujorkas Rangers aizsargu Ulfu Sāmuelsonu. Domi tika diskvalificēts uz 8 spēlēm un tika sodīts ar lielu naudas sodu par incidentu, ko daži ir nodēvējuši par vienu no nicināmākajiem sitieniem NHL vēsturē. Domi uzstāja, ka Sāmuelsons izprovocēja sitienu, vairākkārt nosaucot viņu par "bubuli". 1997.—1998. gada sezonā Domi sakrāja 365 soda minūtes, uzstādot Toronto rekordu, kas iepriekš piederēja Taigeram Viljamsam 1977.—1978. gada sezonā.

2000.—2001. gada sezonā Domi bija iesaistīts incidentā ar līdzjutēju izbraukuma spēlē pret Filadelfijas Flyers 2001. gada 29. martā. Sēžot uz soda soliņa, Domi apsmidzināja hekleru ar ūdens pudeli, pamudinot citu Filadelfijas fanu Kristoferu Falkonu uz viņu kliegt un uzkāpt uz norobežojošā stikla. Stikls ielūza, un Falkons uzkrita uz soda soliņa, kur Domi satvēra līdzjutēju un vairākas reizes iesita viņam. Intervijā pēc spēles Domi sacīja: "Manuprāt, ir patīkami redzēt līdzjutējus, kas iesaistās spēlē." Domi tika sodīts ar naudas sodu 1000 ASV dolāru apmērā (maksimālais pieļaujamais NHLPA darba koplīguma piemērojamais sods tajā laikā), bet netika atstādināts no spēlēm.

2001. gada 3. maijā Austrumu konferences pusfināla 4. spēles pēdējās sekundēs Domi ar elkoni iesita galvā Ņūdžersijas Devils aizsargam Skotam Nīdermaijeram, novedot viņu bezsamaņā. Nākamajā dienā līga uz atlikušajām izslēgšanas spēlēm atstādināja Domi ar nosacījumu, ka gadījumā, ja Toronto neiekļūst nākamajā kārtā, viņam būs jāizlaiž pirmās 8 spēles no nākamās sezonas izslēgšanas spēlēm. Toronto zaudēja sēriju ar Ņūdžersiju 7. spēlē, un Domi diskvalifikācija pēc tam tika pārnesta uz nākamo sezonu.

2002. gada 30. jūnijā, pirms Domi kļuva par neierobežoti brīvo aģentu, viņa tiesības tika aizmainītas uz Našvilas "Predators" apmaiņā pret 2003. gada NHL drafta 8. kārtas izvēli (Šons Landolts). Našvila nespēja viņu parakstīt, un 2002. gada 13. jūlijā Domi no jauna parakstīja līgumu ar Toronto kā brīvais aģents. 2002./2003. gada sezona bija Domi labākā NHL snieguma ziņā — 15 vārti un 29 punkti.

2005.—2006. gada sezonā, kas viņam izrādījās pēdējā, Domi guva savus 100. NHL vārtus. Turklāt 2006. gada 3. martā viņš aizvadīja savu 1000. NHL spēli pret Bufalo Sabres. Septiņas dienas vēlāk, Domi publiski paziņoja, ka ir neapmierināts ar situāciju, ko uzsvēra fakts, ka viņš palika savā viesnīcas numurā un neieradās uz spēli līdz otrā perioda beigām, kas tika plaši uzskatīts par cēloni komandas lēmumam izpirkt viņa līgumu.

2006. gada 30. jūnijā Toronto nolēma izpirkt Domi līguma pēdējo gadu. Viņš kļuva par brīvo aģentu 2006. gada 1. jūlijā.https://www.cbc.ca/sports/hockey/maple-leafs-cut-belfour-domi-1.577166 Domi par karjeras noslēgšanu paziņoja 19. septembrī, vairākus mēnešus būdams bez līguma.https://www.cbc.ca/sports/hockey/tie-domi-retires-from-nhl-1.577164

 Ģimene 
Domi ir trīs bērni no laulības ar bijušo sievu Linu: meitas Karlīna un Eiverija-Rouza, kā arī dēls Makss, kurš šobrīd arī ir NHL spēlētājs. Domi 13 gadus ilgā laulība beidzās ar šķiršanos 2006. gadā. 2017. gadā viņš apprecējās otrreiz ar Heteri Makdonu, pāris dzīvo Ņujorkā.https://www.windsorpubliclibrary.com/?page_id=63539

 Karjeras statistika 
Treknrakstā norādīta vadošā līga

Regulārā sezonaIzslēgšanas spēles Sezona Komanda Līga Spēles Vārti RP P-ti SM Spēles V RP P-ti SM 1984—85 Belle River Canadiens GLJHL 28  7 5 12 98 — — — — — 1985—86 Windsor Royals WOHL 42 8 17 25 346 — — — — 1986—87 Peterborough Roadrunners MetJHL 2 0 0 0 10 — — — — — 1986—87 Peterborough Petes OHL 18 1 1 2 79 10 0 0 0 20 1987—88 Peterborough Petes OHL 60 22 21 43 292 12 3 9 12 24 1988—89 Peterborough Petes OHL 43 14 16 30 175 17 10 9 19 70 1988—89 Peterborough Petes MC — — — — 5 2 0 2 26 1989—90 Newmarket Saints AHL 57 14 11 25 285 — — — — — 1989—90 Toronto Maple Leafs NHL 2 0 0 0 42 — — — 1990—91 Binghamton Rangers AHL 25 11 6 17 219 7 3 2 5 16 1990—91 New York Rangers NHL 28 1 0 1 185 — — — — — 1991—92 New York Rangers NHL 42 2 4 6 246 6 1 1 2 32 1992—93 New York Rangers NHL 12 2 0 2 95 — — — — — 1992—93 Winnipeg Jets NHL 49 3 10 13 249 6 1 0 1 23 1993—94 Winnipeg Jets NHL 81 8 11 19 347 — — — — — 1994—95 Winnipeg Jets NHL 31 4 4 8 128 — — — — — 1994—95 Toronto Maple Leafs NHL 9 0 1 1 31 7 1 0 1 0 1995—96 Toronto Maple Leafs NHL 72 7 6 13 297 6 0 2 2 4 1996—97 Toronto Maple Leafs NHL 80 11 17 28 275 — — — — — 1997—98 Toronto Maple Leafs NHL 80 4 10 14 365 — — — — — 1998—99 Toronto Maple Leafs NHL 72 8 14 22 198 14 0 2 2 24 1999—2000 Toronto Maple Leafs NHL 70 5 9 14 198 12 0 1 1 20 2000—01 Toronto Maple Leafs NHL 82 13 7 20 214 8 0 1 1 20 2001—02 Toronto Maple Leafs NHL 74 9 10 19 157 19 1 3 4 61 2002—03 Toronto Maple Leafs NHL 79 15 14 29 171 7 1 0 1 13 2003—04 Toronto Maple Leafs NHL 80 7 13 20 208 13 2 2 4 41 2005—06 Toronto Maple Leafs NHL 77 5 11 16 109 — — — — — NHL kopā 1020 104 141 245 3515 98 7 12 19 238

 Atsauces 

 Ārējās saites 
 Tie Domi — Stats, Contract, Salary & More
 ESPN The Magazine profile on Domi


Kategorija:1969. gadā dzimušie
Kategorija:Ontārio dzimušie
Kategorija:Toronto "Maple Leafs" spēlētāji
Kategorija:Ņujorkas "Rangers" spēlētāji
Kategorija:Vinipegas "Jets" spēlētāji